cyanic-selkie/wikianc huggingface dataset:
VIS
Nettverkstjenester
Selskapet skal hjelpe små og mellomstore bedrifter til å danne kommersielle partnerskap. VIS deltar i flere nasjonale og internasjonale nettverk med mål å fremme kommunikasjon og samarbeide innen forskning og innovasjon.
Rolvsøya
Rolvsøya (nordsamisk: Gádde-Iččát) er ei øy i Måsøy kommune i Troms og Finnmark. Rolvsøya ligger nord for Kvaløya og vest for Havøysund. Den har et areal på 89,14 km².
Autoritetsdata
Autoritetsdata (Autoritetspost) brukes innenfor bibliotek- og informasjonsvitenskap for å beskrive, identifisere og sammenstille poster (ressurser) om personer, familier, steder, firmaer, organisasjoner, åndsverk, og ting generelt. Dataene er typisk en dataoppføring, eller et lite utvalg av identifiserende metadata, eller metadata som tilsammen gir en høy sannsynlighet for korrekt identifisering eller sammenstilling. Brukere av slike data og metoder er arkiver, biblioteker og museer, men de kan brukes i enhver sammenheng hvor navngitte entiteter skal kobles opp mot poster i et datasett.
Rolvsøya
Det er hurtigbåtforbindelse fra Gunnarnes på Rolvsøy til Ingøy, Havøysund og Hammerfest.
Autoritetsdata
Prosessen med å sammenholde dataene for å lage en sannsynlig sammenstilling omtales som autoritetskontroll. En sammenstilling av poster gjennom autoritetskontroll vil som oftest bare gi en identifikasjon av ressursen med en viss sannsynlighet, men ved å velge passende utvalg av metadata som autoritetsdata (representere autoritetsposten) kan sannsynligheten for riktig valg bli tilstrekkelig høy.
Hvis det i autoritetsdataene finnes en unik identifikator så omtales denne som en autorativ identifikator, eller i forbindelse med semantisk web som en autorativ URI. I bibliotek og arkiv omtales disse datasettene som et autoritetsregister, autoritetliste eller en autoritetsfil. Metodene som brukes for å kartfeste entiteter er veldig lik, men katalogen omtales som et stedsnavnregister eller geografisk ordbok («gazetteer»).
Rolvsøya
Hurtigruteskipet DS «Richard With» ble torpedert og forliste ved Rolvsøy den 13. september 1941. 103 mennesker omkom. Skipet ble torpedert av en britisk ubåt.
Autoritetsdata
I bibliotekssammenheng er autoritetsdata (library authority data) og autoritetskontroll mest kjent som en metode for å organisere bibliotekskataloger og bibliografier på en konsistent måte. Hvert subjekt blir tilordnet en unik identifikator, og denne benyttes deretter for å beskrive alle referansene til det samme subjektet (selv om det er variasjoner i stavemåte etc). Ved hjelp av identifikatoren kan brukere finne all relevant (inkludert relatert) informasjon om subjektet.
I arkivsammenheng er autoritetsdata (archive authority data) og autoritetskontroll mest kjent som en metode for å organisere arkivkataloger og samlinger, og knytte dem til personer og organisasjoner som har avgitt dem. Samlinger Metodene er tilsvarende de som brukes i bibliotekssammenheng.
I museer brukes autoritetsdata (museum autority data) og autoritetskontroll mest for å koble beskrivelser og klassifiseringer til gjenstander gjennom bruk av kontrollerte ord og termer.
Eva går ombord
Eva går ombord er en svensk film fra 1934, regissert av Lorens Marmstedt og Hilmer Ekdahl.
Filmen var den femte og nest siste som Lorens Marmstedt regisserte, og den hadde premiere i Stockholm 3. november 1934.
Eva er syerske i et moteatelier. I drosjen på vei til en kunde finner hun billetter til et cruise på Middelhavet, de er utstedt til Bo Stensjö. Eva drar til stasjonen med billettene, men finner ham ikke. Hun reiser derfor videre til Göteborg og går ombord på «Gripsholm» for å bli med på middelhavscruiset. Når båten ankommer Napoli i Italia border Bo Stensjö skipet og får vite at hans kone allerede er ombord.
Hirsch
Hirsch er et tysk/jødisk etternavn. Det er også ei norsk slekt med dansk-tyske aner. En gren havnet i Stjørdal og Trondheim. Den andre mer på Østlandet.
Arkeologiåret 1767
Arkeologiåret 1767 er en oversikt over blant annet utgravninger, fødte og avdøde personer med tilknytning til arkeologi i 1767.
Nicola Vizzoni
Nicola Vizzoni (født 4. november 1973 i Pietrasanta i Italia) er en italiensk friidrettsutøver, som spesialiserer seg i sleggekast. Han fikk sølv under Sommer-OL 2000, og ti år senere, under EM i friidrett 2010. Hans personlige rekord er 80,50 meter, satt i 2001 i Formia.
Som junior markerte han seg under Junior-VM i friidrett 1992, der han kom på femteplass. Som senior deltok han ved VM 1997 og EM 1998, uten å være i nærheten av pallen. Bedre gikk det i VM 1999 på hjemmebane i Spania, da han kom på syvendeplass.
2000 og 2001 ble to gode sesonger for Vizzoni. Han fikk sølv under OL 2000 i Australia, og fulgte opp med fjerdeplass under VM i friidrett 2001, hårfint unna bronsemedalje. Han fikk gull både ved Universiaden i Kina og Middelhavslekene i Tunisia i 2001.
I 2009 vant han igjen Middelhavslekene, og i 2010 vant han European Cup Winter Throwing i Frankrike. Senere på året vant han også sølv i EM i friidrett 2010, bak slovakiske Libor Charfreitag.
Lysimakhos av Egypt
Lysimakhos (gresk: Λυσιμαχoς; levde på 200-tallet f.Kr.; død ca 221 f.Kr.) var andre sønn av Ptolemaios II Filadelfos av ptolemeiske kongedømme i Egypt, og hans første hustru Arsinoe, datter av Lysimakhos, konge av Trakia, vestlige Anatolia og til sist også Makedonia.
Lysimakhos er antagelig bevitnet i inskripsjon på en stele i Karnak som «bror av konger» og som strategos (hærfører). Det er uklart hvor han var hærfører, men om det er tilfelle var det antagelig i Øvre Egypt.
Lysimakhos overlevde både sin bror Ptolemaios III Euergetes (246–221 f.Kr.) og sin nevø Ptolemaios IV Filopator (221–204 f.Kr.), men det er antatt at han var offer for de utrenskninger som ble gjort av Sosibios, minister og verge for Ptolemaios IV Filopator. Blant de andre ofrene var nevøen Magas, og Filopators mor Berenike II. Det skjedde antagelig ikke lenge etter 221 f.Kr. Det synes ikke som at han etterlot seg barn.
Jane Cederqvist
Jane Cederqvist (født 1. juli 1945, død 15. januar 2023) var en svensk svømmer. 15 år gammel tok hun sølv på 400 m fri under OL 1960 i Roma.
Hun fikk tilnavnet «Silver-Jane» i svenske medier, og ble tildelt Svenska Dagbladets gullmedalje i 1960. Allerede året etter la hun opp, 16 år gammel.
Fundulidae
Fundulidae er en gruppe tannkarper. De finnes i Nord-Amerika så langt sør som Yucatán, samt Bermuda og Cuba. Artene i denne gruppen er små; mens Fundulus grandissimus og Fundulus catenatus blir opptil 20 cm lange, blir de fleste artene under 10 cm. De finnes både i ferskvann og i marine habitater.
V (album)
V er debutalbumet til den amerikanske sangeren og skuespilleren, Vanessa Hudgens. V ble sluppet 26. september 2006 av plateselskapet Hollywood Records. Albumet solgte 34 000 den første uken og ble nummer 24 på Billboard 200. Albumet har nå solgt til gull etter 500 000 solgte kopier. Vanessa promoterte for øvrig albumet da hun dro på en to ukers turné med The Cheetah Girls før hun deretter dro på turné med High School Musical–gjengen. Turneen varte i to måneder.
Kameldyr
Beskrivelse
Kameldyra er langbente, store til enormt store drøvtyggende pattedyr som evolusjonært har tilpasset seg livet i golde strøk, som ørken, stepper og enorme høyder i grisgrendt alpinlandskap. Artene er tågjengere som ikke trår på klauven, men på en stor, elastisk og myk tredepute som nesten dekker hele undersiden av tåen. Dyra har kun to tær (den 3. og 4.) på hver fot (sidetær mangler). Den ytre tå-falanksen er liten og ikke fullt omsluttet av klauven. Alle artene har ekstra lang hals og er naturlige passgjengere. Dyras hale er relativt kort i forhold til kroppen. De to kamelene har uttalte ryggpukler som lagrer energi og består av fettvev.
Atferd
Kameldyr har indusert ovulasjon (eggløsning som utløses av et protein i hannens sæd). Teoretisk kan derfor hunnen pare seg med flere hanner og få avkom med ulike fedre, i et og samme kull. Avkom i samme kull kan således være halvsøsken. Hunnkameler i karavaner uten hanner har av samme årsak ingen menstruasjonessyklus. Indusert ovulasjon er også kjent hos andre arter, som katt, mus og kanin. Sistnevnte art er opphavet til at denne evnen også er kjent som «kanineffekten».
De to artene som har sin opprinnelse i Afrika og Asia (Camelus), som begge har ryggpukkel, har ekstrem adapsjon til tørt klima (ørken), noe som blant annet inkluderer toleranse for temperaturer som overstiger 40° Celsius og tap av kroppens vannbalanse som overstiger 25 prosent av egenvekten (noe som ellers regnes som fatalt om tapet overstiger 15 % for dyr som mangler slik adapsjon).
Opprinnelse
Tylopoda oppsto i eocen, for omkring 46,2 millioner år siden, og kjennetegnes blant annet ved at dyra har reduserte fortenner i overkjeven og reduserte forkinntenner (premolarer). Protylopus er ei prehistorisk slekt som okkuperte Nord-Amerika i denne epoken, noe som støtter en opprinnelse på dette kontinentet. En eldre studie hevder at de to stammene Camelini og Lamini skilte lag for omkring 11 millioner år siden. En nyere studie av genomet til tre av artene hevder imidlertid at denne splittelsen skjedde for cirka 17 millioner år siden, og videre at linjene som senere førte fram til baktriakamel og dromedar skilte lag for omkring 4,4 millioner år siden. Migreringen til Sør-Amerika og vestover via Beringstredet til Asia fant sted for omkring 3 millioner år siden, samtidig med at kameldyra døde ut i Nord-Amerika. De to slektene Lama og Vicugna oppsto fra Hemiauchenia for cirka 2 millioner år siden. Hvorfor tylopodene forsvant fra Nord-Amerika er imidlertid fortsatt uklart.
De prehistoriske familiene Xiphodontidae, Oromerycidae, Protoceratidae og Cainotheriidae, samt oreodontene (drøvtyggende svin) Agriochoeridae og Merycoidodontidae, tilhørte også Tylopoda, men disse familiene er utdødd.
Klassifisering
Omkring 35–40 millioner år med evolusjonær utvikling skiller tylopodene fra drøvtyggerne. Selv om kameldyra også tygger drøv, så er de altså ikke drøvtyggere i taksonomisk forstand. Kameldyr har en mer primitiv fordøyelseskanal. Tylopodene har tre mager (bladmagen mangler), mens drøvtyggerne har fire. Knoklene i hånd- og fotroten er dessuten mindre sammenvokst enn hos drøvtyggerne. Kameldyrene har dessuten ellipseformede røde blodceller (som eneste pattedyr).
Opprinnelsen til alpakkaen og lamaen er fortsatt kontroversiell, på grunn av hybridisering, utryddelser under den spanske erobringen av Sør-Amerika og problemer med arkeologiske tolkninger. Alpakkaen ble tidligere klassifisert sammen med lamaene (jfr. det tidligere vitenskapelige navnet Lama pacos), men moderne forskning med DNA viser nå at arten nedstammer fra vikunja.
I øyeblikket hersker det en viss forvirring omkring hvorvidt den domestiserte (Camelus bactrianus) og ville (Camelus ferus) baktriakamelen er to distinkte arter eller ikke. DNA-studier fra 2008 indikerer at det er to separate arter.
Stamtre
Kladogrammet viser kameldyras evolusjonære linje og slektskapet til andre grupper med dyr, men det er fortsatt en del uenighet blant forskerne omkring disse linjene. Kladogrammet er derfor å forstå som en av flere teorier om gruppens utvikling.
Ingse Stabel
Ingse Stabel (født 14. desember 1946 i Oslo) er en norsk jurist, tidligere høyesterettsdommer, kvinnesaksforkjemper og ekspert på likestillingsrett. Hun var likestillingsombud fra 1988 til 1994 og høyesterettsdommer fra 2001 til 2017.
Karriere
Hun tok juridisk embetseksamen ved Universitetet i Oslo i 1971. Hun har tidligere jobbet blant annet som dommerfullmektig, lagdommer, advokat hos Regjeringsadvokaten og som underdirektør i Justisdepartementet. Stabel var likestillingsombud fra 1988 til 1994 og leder av Trygderetten fra 1997 til 2001, da hun ble utnevnt til høyesterettsdommer. Stabel var medlem i Stortingets granskningskommisjon for de hemmelige tjenester fra 1994 til 1996. Hun ble i statsråd 14. oktober 2016 gitt avskjed i nåde som høyesterettsdommer fra 1. januar 2017.
Hun er av slekten Stabel og datter til høyerettsdommer Carl Ludovico Stabel (1912-88). Hun var gift med informatikeren Jo Piene 1970-85 og svigerdatter til matematikeren Kay Waldemar Kielland Piene.
Siden 2005 er hun gift med Knut Brofoss, som var leder for Trygderetten.
High Voltage
High Voltage er to ulike album fra det australske hardrock bandet AC/DC
Erik Svensén
Erik Svensén (født 28. juli 1893, død 17. desember 1935) var en svensk sportsutøver som deltok under de olympiske leker 1920 i Antwerpen. Svensén ble olympisk mester i turn under OL 1920 i Antwerpen. Han var med på det svenske laget som vant lagkonkurransen i turn svensk system foran Danmark. Det var tre lag fra tre nasjoner med totalt 73 turnere som deltok i konkurransen. Sverige vant med 1363,833 poeng foran Danmark 1324,833 og Belgia på tredje og siste plass med 1094,00 poeng.
Liste over kulturminner i Sveio
Liste over kulturminner i Sveio er en oversikt over fredede og/eller bevaringsverdige bygninger og elementer i Sveio. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Chrix Dahl
Bakgrunn og arbeid
Chrix Dahl var sønn av marineoffiser Axel Dahl og hustru Lilly f. Steen. Han vokste opp i Ullern, der han var nabo til Edvard Munchs Ekely. Dahl studerte under Eivind Nielsen ved Statens kunst- og håndverksskole (1924–25) og Axel Revold ved Statens kunstakademi (1925–32). Han debuterte hos Blomqvist i 1930.
Dahl virket lenge som overlærer for radérklassen ved Statens kunst- og håndverksskole (1945–74), blant annet for Håkon Bleken (1950) og Finn Graff (1959–63). Dahl reiste i Syd-Europa, blant annet til Venezia i 1929. Turen førte til flere etsninger som ble vist frem ved Nordnorsk Kunstmuseum før han hadde sin debututstilling i 1930.
Bokillustrasjoner
Chrix Dahl illustrerte Henrik Wergelands Hasselnødder – med og uden kjerne (Fabritius, 1936) og Voltaires Candide (F. Bruns Bokhandel, 1946), som også er å finne i Nasjonalgalleriets samling. Videre illustrerte han bl. a.:
I tillegg har han illustrert en lang rekke bokomslag.
Annet
Dahl var også frimerkekunstner, med ansvar for serien «Norsk malerkunst», hvorfra J. C. Dahls Brudeferden i Hardanger ble kåret til «tidenes vakreste» (utgitt 1974).
Hans verker ble samlet i Sidsel Helliesens Chrix Dahl, tegninger til bøker (1986), fra utstillingen ved Nasjonalgalleriet 15. mars-4. mai 1986. Videre finner man Tegninger og akvareller utgitt av Lillehammer Kunstmuseum (2002).
Det finnes også et «Ellen og Chrix Dahls legat» for kunstnere.
Chrix Dahl mottok Bokkunstprisen i 1959.
The Expendables 3
The Expendables 3 er en amerikansk actionfilm fra 2014 regissert av Patrick Hughes, og manus skrevet av Creighton Rothenberger. Dette er oppfølgeren til actionfilmen The Expendables 2 fra 2012, og den tredje filmen i The Expendables-filmserien. Filmen følger en gruppe leiesoldater kjent som "The Expendables" som havner i konflikt med den hensynsløse våpenhandleren Conrad Stonebanks (Mel Gibson), som var med på å grunnlegge The Expendables, og som nå er fast bestemt på å ødelegge for dem. Filmen ble sluppet på amerikanske kinoer den 15. august 2014.
Handling
The Expendables, ledet av Barney Ross (Sylvester Stallone), hjelper Doctor Death (Wesley Snipes), å rømme fra et militært fengsel for å rekruttere ham til å hjelpe dem med å avskjære en våpen-forsendelse som skal leveres til en brutal krigsherre i Somalia. Etter å ha funnet våpnene blir de overrasket over å se at våpen-forsendelsen ble levert av Conrad Stonebanks (Mel Gibson), som tidligere forrådte The Expendables for å tjene penger på å selge ulovlige våpen, og siden ble antatt død. I den påfølgende skuddvekslingen blir The Expendables tvunget til å trekke seg tilbake fordi Stonebanks og hans menn er overtallige, og Caesar blir alvorlig skadet i prosessen.
Ross reiser til Las Vegas og møter den pensjonerte leiesoldaten Bonaparte (Kelsey Grammer) som hjelper ham med å verve flere yngre leiesoldater som skal bli med på laget. Rekruttene inkluderer John Smilee (Kellan Lutz), nattklubb-dørvakten Luna, dataeksperten Thorn, skarpskytteren Galgo og våpeneksperten Mars. Det nye teamet møter Trench Mauser (Arnold Schwarzenegger) og CIA-agenten Max Drummer (Harrison Ford) som har sporet Stonebanks til Romania hvor han skal møte en annen våpenselger. Ross og de nye rekruttene kommer seg inn i bygningen hvor Stonebanks befinner seg, i et forsøk på å fange Stonebanks for å levere ham til Max Drummer. Men Smilee, Luna, Thorn og Mars blir tatt til fange. Stonebanks sender Ross en video av fangene, og han utfordrer Ross til å komme etter ham.
The Expendables bryter seg inn i bygningen hvor Stonebanks holder laget deres fanget, og redder dem. Stonebanks har rigget stedet med eksplosiver, men Thorn klarer å forsinke nedtellingen lenge nok. Ross og Stonebanks havner i slåsskamp og Ross dreper ham like før eksplosivene detonerer og hele bygningen kollapser. The Expendables flyr i sikkerhet med helikopter. Caesar blir frisk etter skadene, og Ross aksepterer offisielt Galgo, Smilee, Luna, Thorn og Mars som en del av laget. Alle sammen går deretter til en bar for å feire suksessen.
High Voltage (AUS)
High Voltage er det første studioalbumet av det australske hardrockbandet AC/DC og den første utgivelsen med Bon Scott som vokalist. Albumet ble utgitt 17. februar 1975 - kun i Australia. AC/DC hadde en singelutgivelse av «Can I Sit Next to You Girl» med vokalisten Dave Evans bak seg, men tok ikke med den låten på sitt første album. Malcolm Young, som senere har oppnådd anseelse hovedsakelig som rytmegitarist, spiller sologitar på låtene «Little Lover», «Soul Stripper» og «Show Business».
Foruten selvskrevet materiale, inneholder albumet en coverversjon av «Baby Please Don't Go» av Big Joe Williams, som også kom ut som en sjutommer med dobbel A-side sammen med «Love Song (Oh Jene)».
Den internasjonale utgivelsen av High Voltage deler hovedsakelig innhold med den australske oppfølgeren T.N.T., og inneholder bare to låter fra den australske utgivelsen som den deler navn med.
Marie Göranzon
Marie Göranzon, egentlig Britt-Marie Elisabeth Göranzon Malmsjö, født 27. oktober 1942 i Linköping, Östergötlands län (Östergötland), er en svensk skuespiller. Göranzon inngår i Kungliga Dramatiska Teaterns fasta ensemble. Hun er utdannet ved Dramatens elevskola 1964-67.
Hun er gift med Jan Malmsjö. Tidigare var hun gift med Lars Amble. Marie Göranzon er også en god venn med skuespillerinnen Britt Ekland.
Utnefjorden
Utnefjorden er en del av Hardangerfjorden i Ullensvang kommune. Fjorden går 6 kilometer sørøstover fra enden av Indre Samlafjorden til der Hardangerfjorden deler seg i Sørfjorden og Eidfjorden. Nord for Utnefjorden ligger Granvinsfjorden som går nordøstover. Tettstedet Utne ligger halvveis langs fjorden på sørvestsiden og har gitt navn til fjorden.
Fjorden har det ytre innløpet sitt mellom Streitet nord for Utne og Tjoflot på andre siden. I andre enden slutter fjorden mellom Trones i sørvest og Slåttenes i nordøst. Rett sørøst for fjorden ligger Kinsarvik. På hver side av fjorden ligger to høye fjell. Grimsnuten på 1233 meter over havet ligger sør for Utne, mens Oksen på 1241 meter over havet ligger ved Tjoflot.
Fra Utne går det ferjesamband nordover til Kvanndal og sørover til Kinsarvik.
Fekting under Sommer-OL 2008 – Sabel lag kvinner
Kvinnenes sabel – lagkonkurranse under Sommer-OL 2008 fant sted den 14. august 2008 på Olympic Green Convention Centre.
T.N.T.
T.N.T. er det andre studioalbumet av det australske hardrockbandet AC/DC, utgitt 1. desember 1975 - kun i Australia.
Albumet ble utgitt i desember 1975. Syv av albumets ni låter er skrevet av Angus Young, Malcolm Young og Bon Scott. «Can I Sit Next To You Girl» var skrevet av Angus og Malcolm Young, og «School Days» er en coverlåt av Chuck Berry.
Vektløfting under Panamerikanske leker 1963
Vektløfting under Panamerikanske leker 1963. Vektløfting var med som en av tjue sporter under de fjerde Panamerikanske leker som ble arrangert i São Paulo i Brasil fra 20. april til 7. mai. Det var sju vektklasser for menn. USA ble beste nasjon med seks gullmedaljer foran Cuba med en.
Hon eller ingen
Hon eller ingen er en svensk film fra 1934 regissert av Gösta Rodin. Den hadde en italiensk film som forbilde.
Grosserer Blomberg er en av Parfumerie Marie Danielssons faste kunder, han pleier handle parfyme til sine mange flammer der. Sjåføren hans er forelsket i ekspeditrisen Eva og lurer grossereren til å tro at bilen har brutt sammen slik at han får mulighet til å be Eva ut på dans og moro.
Galveston County
Galvestone Countys totale areal er 2,261 km² hvorav 1,229 km² er vann. I 2010 hadde fylket 291,309 innbyggere og administrasjonssenteret ligger i byen Galveston. Fylket ble opprettet i 1838 i den daværende republikken Texas og har fått sitt navn etter City of Galveston.
Voluspå, og andre norrøne helligtekster
Voluspå, og andre norrøne helligtekster er en bok i Bokklubbens serie Verdens Hellige Skrifter, utgitt i 2003. Boken er redigert av Gro Steinsland og inneholder norske og norrøne (dvs norsk/islandske) tekster som kaster lys over tro, tanker og kultus innen norrøn mytologi og norrøn religion, det vil si i Norge i før-kristen tid.
Verdenscupen i alpint 2007/08
Sesongen 2007/08 i Verdenscupen i alpint begynte 27. oktober 2007 i Sölden og ble avsluttet 16. mars 2008 i Bormio. Det var planlagt 39 renn for herrer og 38 renn for damer.
Arirangfestivalen
Arirangfestivalen (engelsk: Grand Mass Gymnastics and Artistic Performance Arirang, koreansk: 아리랑 축제) er en festival arrangert på Rungnado 1. mai stadion i Pyongyang i Nord-Korea til ære for sine avdøde ledere og for å feire høydepunkter i landets historie. Navnet er utledet fra den kjente folkesangen Arirang.
Festivalen varer i to måneder og er best kjent for det enorme mosaikkbildet på stadionens ene langside laget av tusener av ungdommer, som holder opp fargelagte kort på kommando for å lage nye bilder eller bevegelser i bildet. Dette skjer samtidig som hundrevis av nøye koreograferte mennesker danner ulike mønstre samtidig som de beveger seg rundt på stadion. Mellom 60 000 og 100 000 mennesker er involvert i massegymnastikken.
I august 2007 ble Arirangfestivalen notert i Guinness rekordbok som det største arrangementet i sitt slag i verden. De siste årene har Nord-Korea åpnet landet for turister som vil følge en eller flere oppvisninger. Dette gjelder også statsborgere fra USA og Sør-Korea som ellers ikke får komme til landet på turistvisum.
Tyssefjorden
Tyssefjorden er den innerste delen av Erfjorden i Suldal kommune i Rogaland. Den har en lengde på 4 kilometer og strekker seg fra Hålandssundet, like nord for tettstedet Hålandsosen og bygden Erfjord, inn til Tysse. Tyssefjorden er smal med bratte fjell på begge sider. På østsiden stiger fjellet nesten 600 meter rett opp til Sørhusheia (595 moh).
Over Hålandssundet krysser riksvei 13 fjorden over den 293 meter lange Erfjord bru.
Vindølbu
Vindølbu er en turisthytte i Vindøldalen i Trollheimen. Turisthytta tilhører Den norske turistforening og ligger nordvest i Trollheimen som et av bindeleddene mellom Fjordruta, rutenettet av turisthytter på Nordmøre, og Trollheimshytta midt i Trollheimen.
Fasiliteter
Hytta er selvbetjent, ulåst og kan brukes hele året. Hytta på 73 kvm har plass til 17 personer: 9 på 3 soverom, 2 på stua og 6 på hemser.
Historikk
Hytta er ikke oppgitt på annet enn nye kart. Hytta ble bygget på dugnad i 2006. Den er delvis finanisert av finansmannen Olav Thon, som har vært engasjert i Fjordruta i Møre og Romsdal.
Adkomst
Vest for Røv (RV 65 ca 9 km øst for Skei i Surnadal) er det skiltet til Vindøldalen. Her er det bomvei ca 11 km til Pebua. Videre er det ca. 2,5 km langs vei til Langøysetra (fin sykkelvei) og deretter er det skiltet til sti til Vindølbu. Herfra er det rundt en halvtimes gange til hytta som ligger øverst i lia.
Turmuligheter
I sørvest ligg Fruhøtta (1435 m) og Blånebba (1421 m), og rett over dalen Langøyfjellet (921 m) og Kufjellet (1005 m).
Fylkesvei 4514
Fylkesvei 4514 går mellom Folkvord og Følhusholen i Sandnes.
Vindølbu
Turmuligheter
Fra Vindølbu er det merket rute til Hermannhytta/Setersetra over Bollen.
Sørover er det merket rute forbi Breiskarsetrene og innover Breiskaret til TT´s rute Gråsjøen – Trollheimshytta. Derfra går stien over Bosvasshøgda til Trollheimshytta. Ruta nordover er forbindelsesrute fra Trollheimen til søndre delen av Fjordruta.
10cc
10cc er et britisk rockeband som ble grunnlagt i Stockport, Manchester i 1972 av sanger og bassist Graham Gouldman samt gitarist og låtskriver Eric Stewart. Disse ble etter kort tid etterfulgt av trommeslager Kevin Godley og keyboardist Lol Creme.
Gouldman hadde tidligere vært medlem av gruppa The Mockingbirds, mens Stewart kom fra Wayne Fontana and the Mindbenders. Bandets repertoar spendte seg over stort sett alle musikksjangre, men med hovedvekt på melodiske låter og ofte med humoristiske tekster.
Historie
Gruppen fikk sitt gjennombrudd i England i 1972 med parodilåta «Donna», som kort tid etter ble etterfulgt av singlene «Rubber Bullets» og «The Dean and I». 10cc slo igjennom blant musikkritikerne i 1974 med utgivelsen Sheet Music og bandet ble her delt i en harmonisk likevekt ved at Godley og Creme stod for de progressive idéene, mens Stewart og Gouldman var mer tradisjonelt vinklet.
10cc fikk sitt definitive internasjonale gjennombrudd i 1975 da de gav ut albumet The Original Soundtrack, med låta «I'm Not in Love», som ble en av bandets største hits. Til tross for at denne låten endte opp som nummer to på singlelistene i USA klarte ikke bandet å etablere seg der, noe som førte til uenigheter blant bandmedlemmene. Låta gjorde derfor at publikum fikk forventninger om hvordan bandet skulle høres ut, mens Godley og Creme med sitt progressive og eksperimentelle synspunkter ville fortsette å utvikler nye retninger for bandet. Disse to forlot derfor 10cc rett etter How Dare You i 1976 for å gjennomføre egne prosjekter.
Stewart og Gouldman bestemte seg for øvrig for å fortsette i bandet og tok etterhvert kontakt med både Paul Burgess og Stuart Tosh på trommer, Rick Fenn på gitar samt Tony O'Malley på keyboards. Sistnevnte ble senere erstattet av Duncan Mackay. 10ccs popularitet vokste med flere utgivelser og hitsingler som «The Things We Do For Love» og «Dreadlock Holiday», men etter at Eric Stewart ble involvert i en bilulykke i 1979 så gikk det nedover med bandet både kommersielt og artistisk, noe som til slutt gjorde at bandet gikk inn i en stillstand utover høsten 1983.
På grunn av en storsatsing på slutten av 1980-tallet av plateselskapet Polygram, som baserte seg på samlealbumkonseptet, så fikk bandet en lukrativ kontrakt som de til slutt takket ja til. Stewart og Gouldman ble gjenforent, mens Godley og Creme stilte opp som gjesteartister. Resultatet ble utgivelsen Meanwhile som kom ut i 1992, men som fikk en lunken mottagelse blant musikkritikerne. Etter at utgivelsen Mirror Mirror fra 1995 også skuffet rent salgsmessig, så brøt Stewart og Gouldman samarbeidet med hverandre. Siden 2004 har Gouldman turnert under navnet 10cc selv, med hjelp av blant andre Rick Fenn og Paul Burgess.
Blackjazz
Blackjazz er et musikkalbum med Shining, utgitt i 2010. Albumet lå 5 uker på VG-lista og endte med 9.-plass som beste plassering. For albumet ble Shining nominert til Spellemannprisen 2010 i klassen metal.
Imre Kovács
Imre Kovács (født 26. november 1921 i Budapest, død 9. mars 1996 i Budapest) var en ungarsk fotballspiller som deltok i de olympiske leker Sommer-OL 1952. Kovács ble olympisk mester i fotball under Sommer-OL 1952 i Helsingfors. Han var med på det ungarske laget som vant OL-turneringen foran Jugoslavia og Sverige. Ungarn vant kvartfinalen mot med 7-1 og i semifinalen slo de  med 6-0. Finalen mot Jugoslavia, som ble spilt 2. august, endte med seier 2-0 til. Kovács spilte en kamp turneringen.
Kovács spilte 8 landskamper for i perioden 1948–1952.
Pseudespera
Pseudespera er en slekt av biller som tilhører familiegruppen bladbiller (Chrysomelidae). Det er kjent 6 arter.
Levevis
Både larvene og de voksne (imago) er planteetere.
Utbredelse
Slekten er utbredt i Kina (Hubei, Sichuan og Yunnan-provinsene.
Håndball under Sommer-OL 2008
Håndball stod på det olympiske programmet for ellevte gang under Sommer-OL 2008 i Beijing. To turneringer, en for kvinner og en for menn, ble avviklet i perioden 9. til 24. august.
La Maddalena
La Maddalena er en by og kommune på øya med samme navn. Byen ligger nord på Sardinia, og er en del av provinsen Sassari.
Byen ligger 2 km fra den nordøstlige kysten av Sardinia, like ved Bonifaciostredet, som skiller Sardinia og Korsika.
Som øyenes viktigste by har La Maddalena ofte vært åsted for viktige militære hendelser. Piemonteserne okkuperte byen i 1767, og Benito Mussolini ble holdt som fange her 139 år senere, før han ble flyttet til Campo Imperatore.
Historie
Det er kjent fra arkeologiske spor at øya har vært bosatt siden forhistorisk tid, men den skriftlige historien begynner med Romerriket. Øya var et stridsemne mellom republikkene Pisa og Genova på 1100-tallet og ble senere forlatt kun for å bli kolonisert på nytt av saubønder fra Korsika og senere av de første bosettere fra Sardinia på 1500-tallet.
La Maddalena har gjennomgått mange nevnendringer. Romerne kalte øya for Ilva, Fussa og Bucina, og middelalderen var øya kjent som Bicinara før den til sist fikk sitt katolske navn Santa Maria Magdalena på 1500-tallet. Etter det ble den endelig kjent som La Maddalena.
Dets lokalisering ved Bonifaciostredet hvor det går mye skipstrafikk har gitt øygruppen militær betydning. I 1793 ble den bombardert av franske revolusjonsstyrker under ledelse av en ung Napoléon Bonaparte. I 1803 etablerte britiske admiral Horatio Nelson en marinebase under 1804-blokaden av Toulon, og i 1887 etablerte den kongelige italienske marine (Regia Marina Italiana) sin marinebase der. I 1973 opprettet NATO sin marinebase.
Underordning
Subordinasjon  eller underordning kan vise til flere ting:
Ye (Kina)
Ye eller Yecheng  var en by i oldtidens Kina, i det som i dag er fylket Linzhang i byprefekturet Handan i provinsen Hebei, nær grensen til Anyang (provinsen Henan). Den geografisk velplasserte byen var hovedstad for det østlige Wei-dynasti og det nordlige Qi-dynasti og for flere krigsherre riker mor slutten av Han-dynastiet, deriblant for herskerne Yuan Shao og Cao Cao.
Utgravninger i moderne tid bekrefter godt gammel kinesisk historieskrivning.
Stedet ble i 1988 oppført på Folkerepublikken Kinas liste over kulturminner (3-213).
Steinlandsfjorden
Steinlandsfjorden er en fjord på vestsiden av Langøya i Vesterålen, i Øksnes kommune i Nordland. Fjorden har innløp mellom Stavneset i nord og Hundsholmen i sør og strekker seg rundt åtte kilometer sørøstover til fjordbotnen ved Tuva.
Vestsiden av fjorden er i dag ubebodd og veiløs. Det har imidlertid vært spredt bosetning der tidligere. Gården Gullvik var en av storgårdene i fjorden. På østsiden av fjorden går riksvei 821 mot Myre, og på den siden er det også en del bebyggelse. Fjorden er omkranset av høye fjell og har derfor relativ liten bosetting. Mellom gårdene Steinland og Åsen ligger Snykolla, som er det høyeste fjellet på Langøya. Stedet Steinland, som har gitt navn til fjorden, ligger på østsiden.
Frem til slutten av 1970-tallet var det drift på de fleste småbrukene i bygdene i fjorden, men en etter en la ned på grunn av liten lønnsomhet og fraflytting. Bygdene langs fjorden har aldri hatt mange arbeidsplasser, og innbyggerne har alltid pendlet til de større stedene Myre og Sortland. Her har særlig fiskeindustrien vært en viktig inntektskilde for bygdefolket, men dette har endret seg i de senere år. Etter at skole, post og butikk ble lagt ned, har det vært en negativ utvikling mht bosetting og folketall. En periode på 1990-tallet var det i all hovedsak eldre innbygger. Dette har endret seg og i de siste årene er det flere yngre som har bosatt seg i bygdene langs fjorden.
På Flatholmen i Steinlandsfjorden finnes en gravplass som sannsynligvis stammer fra vikingtida. Gravplassen har 15 graver, hvorav 8 båtformede. Det finnes også flere tufter etter samisk bosetting, både på gården Elvenes og i Strompedalen.
Skolen ligger på Myre og barna må ha transport til skolen.
EM i friidrett innendørs 2023 – 400 meter menn
Forsøksheat
Kvalifisering: De to første i hvert heat (Q) og de to raskeste ellers (q) gikk videre til semifinalene.
Semifinale
Kvalifisering: De tre første i hvert heat (Q) gikk videre til finalen.
Finale
Resultatene var som følger:
Derrick Mensah
Derrick Mensah (født 28. mai 1995) er en ghanesisk fotballspiller som spiller for den slovenske klubben NK Aluminij.
Han debuterte for FK Haugesund hjemme mot Aalesund den 19. mars 2016, en kamp de vant 3-0.
Otis Blackwell
Otis Blackwell (født 16. februar 1931 – død 6. mai 2002) var en innflytelsesrik og produktiv låtskriver av rock'n'roll-sanger i genrens barndom. Han sto bak over tusen låter som var med på å forme genren fra 1950-tallet. Blackwell opptrådte også og ga ut plater som sanger selv. Blackwells sanger ble innspilt av blant andre Elvis Presley, Jerry Lee Lewis og Peggy Lee.
Oppvekst og karriere
Blackwell ble født i Brooklyn. Han spilte piano og begynte å skrive låter tidlig i tenårene. Karrieren begynte som sanger i bluesklubber inntil han fikk en avtale med RCA og ga ut slageren «Daddy Rollin' Stone» i 1952, men suksessen som låtskriver for andre fikk ham gradvis til å gå over til å virke hovedsakelig ved skrivebordet. Betydningen hans avtok da egenskrevet materiale begynte å bli forventet av band, men på slutten av 1970-tallet begynte han å spille inn materialet sitt selv og turnerte frem til han ble rammet av slag i 1990. De tidlige innspillingene hans er senere samlet i albumutgivelser.
Bidrag til Elvis Presley
Elvis Presley hadde stor suksess med en serie låter fra Blackwell, deriblant «All Shook Up» og «Don't Be Cruel». Disse to hadde de lengste løpene som nummer en på salgslistene i Presleys karriere. Førstnevnte var særdeles betydningsfull for Presleys ferd mot å bli superstjerne i 1956 da den ble utgitt på sjutommer med dobbel A-side sammen med «Hound Dog» av Leiber/Stoller. Blackwell er også medforfatter av «Fever» under et pseudonym han ofte brukte for å høres ut som en hvit person, John Davenport (som også var navnet på hans stefar). Presley var dessuten en beundrer av Blackwells fremtoning og talemåter. Blackwell ble ansatt i rettighetsforvaltningsfirmaet Elvis Presley Music, men unngikk å møte Presley ansikt til ansikt basert på en kanskje overtroisk frykt for å forstyrre et suksessrikt samarbeid. Som ansatt låtskriver samarbeidet han ofte med Winfield Scott, for eksempel om «Return to Sender» «One Broken Heart for Sale» og «Such an Easy Question».
Bidrag til andre artister
Jerry Lee Lewis hadde to av sine mest fremgangsrike innspillinger med låter av Blackwell, «Great Balls of Fire» og «Breathless».
«Fever» kom ut både med Little Willie John og Peggy Lee for Presley spilte den inn.
«Hey Little Girl» ble en hit for Dee Clark i 1959. «Handy Man» ble innspilt av Jimmy Jones, Del Shannon og James Taylor.
Philippe Malaurie
Philippe Malaurie (født 7. mars 1925 i Mainz i det franskokkuperte Rhinlandet i Tyskland. død 1. april 2020 i Paris) var en fransk professor i privatrett.
Bakgrunn
Philippe Malaurie ble født i Mainz; hans far var del av den franske okkupasjonsmakt der i tiden etter første verdenskrig. Han kom fra en fransk katolsk borgerfamilie av normannisk og skotsk avstamning. Faren var dosent for historie og geografi ved Mainzer Gymnasium og tidligere infanterioffiser ved Deuxième bureau de Belfort. Familien Malaurie dro til Frankrike da okkupasjonen av Rhinlandet tok slutt i 1930.
Karriere
Philippe Malaurie ble juridisk doktor i Paris i 1951. Doktorarbeidet het L'order public et le contrat; étude de droit comparé. I 1951 bestod han sin agrégation.
Han underviste ved Institut des hautes études i Tunis fra 1951 til 1955, ved det juridiske fakultet i Poitiers fra 1955 til 1966, og ved det juridiske fakultet i Paris fra 1966 til 1970. Deretter underviste han ved Université de Paris II. Underveis underviste han også i Beirut og i Phnom Penh.
Malaurie var en renommert spesialist i sivilrett, og hans spisskompetanse gjaldt en rekke av dens felter: Han var ekspert innen familierett og notarrett (arverett, gaver, sikkerhetsrett osv.) og forfattet også lærebøker om person-, sak- og kontraktsrett. Han var også ansvarlig for de sivilrettslige arbeider i Defrénois-repetitoriet fra firmaet Dalloz, oftest i sanarbeid med professor Laurent Aynès.
US Open 1979 (tennis)
US Open 1979. US Open er en Grand Slam-turnering i tennis. US Open i 1979 ble arrangert i perioden 28. august til 9. september i Flushing Meadows i bydelen Queens i New York. John McEnroe beseiret sin landsmann Vitas Gerulaitis i herrefinalen i single og Tracy Austin vant damefinalen over Chris Evert Lloyd.
Randi Karstensen
Randi Karstensen (gift Kristiansen; født 5. november 1921 på Lillestrøm, død 17. oktober 2012 samme sted) er en tidligere norsk skøyteløper som representerte Lillestrøm Turn & Idrettsforening.
Tungefjorden
Tungefjorden er en liten fjord i Lindesnes kommune. Den ligger sørvest for selve Mandal, vest for Mannefjorden og har innløp fra Skagerrak. Den strekker seg 3 km nordvestover mot øyen Hille, der den ender i Hillevågen. På nordsiden av fjorden ligger øyene Mannevær, Steinsøy og Langøya. På nordsiden av Hille ligger Kvåfjorden.
Randi Karstensen
Hun ble nasjonal arbeidermester på 1000 meter hurtigløp i 22. jan 1939 på Hamar med tiden 2.07,8. Favoritten Karin Stav ble diskvalifisert på 1000 m etter å ha gått en innersving for mye. Karstensen gikk også 500 meter den 21. januar, hvor hun ble nummer tre med tiden 57,5.
Go Down Moses
«Go Down Moses» er en amerikansk spiritual. Den skildrer hendelser i Det gamle testamente i Bibelen, særskilt Andre Mosebok 8:1: Da sa Herren til Moses: «Gå til Farao og si til ham: Så sier Herren: La mitt folk fare, så de kan tjene meg», hvor Gud befaler Moses til å forlange løslatelsen av israelittene fra fangenskapen i Egypt.
Åpningsverset slik det ble publisert av Jubilee Singers i 1872:
I sangen representerer «Israel» de afrikansk-amerikanske slavene, mens «Egypt» og «Pharaoh» representerer slaveeierne.
Going «down» to Egypt er avledet fra den bibelske opprinnelsen, hvor Egypt gjennomgående blir oppfattet å ligge nedenfor andre land, hvor det å reise til Egypt er going «down» og det å reise fra Egypt er going «up». I konteksten til det amerikanske slaveriet konvergerte den gamle betydningen av «down» med konseptet «Down the river» (Mississippi River), hvor slavenes forhold var notorisk ille, en situasjon som etterlot idiomet «sell [someone] down the river» i dagens engelsk.
«Oh! Let My People Go»
Selv om den vanligvis blir tenkt på som en spiritual, var den tidligst dokumenterte anvendelsen av sangen som møtehymne for Contrabands på Fort Monroe en gang før 1862. Tidlige autoriteter antok at den var komponert av dem.
Noter ble kort etter publisert med tittelen «Oh! Let My People Go: The Song of the Contrabands» og arrangert av Horace Waters og L.C. Lockwood, kapellan for Contrabands, hevdet på notearket at sangen var fra Virginia og daterte seg fra omtrent 1863.
Åpningsverset slik det ble opptegnet av Lockwood:
Nynorsk versjon
Ragnvald Skrede har skrevet en norsk tekst. På nynorsk bærer den tittelen «Moses».
Jøran Rudi
Jøran Rudi (født 9. april 1954) er en norsk elektroakustisk komponist utdannet fra New York University og medlem av Norsk Komponistforening. Tidligere har han også spilt gitar i rockebandet Kjøtt og arbeidet på 1980-tallet som lydtekniker i Electric Lady Studio i New York.
Christian Reif
Ved EM i friidrett 2010 i Barcelona vant han gull, med ny personlig rekord på 8,47 meter.
Jøran Rudi
Etter å ha fullført sine studier har Rudi arbeidet innen genren computermusikk. Hans verkliste omfatter for det meste komposisjoner for elektroakustiske instrumenter eller tape, og han har skrevet for dans, film, performance og multimedia. Hans musikk spilles verden over.
I tillegg til sin komposisjonsvirksomhet underviser Rudi i elektronisk musikk, og utgir artikler og undervisningsmateriale om computerkomposisjon. Rudi har hatt tallrike tillitsverv i norsk musikkliv og internasjonalt. Rudi var leder for organisasjonen NOTAM i perioden 1993-2009.
Han har to barn: Axel (født 1990) og Vera. Vera er en kjent barneskuespillerinne, og har spilt i blant annet Tyven, tyven.
Arne J. Solhaug
Arne Johnson Solhaug, (født 25. september 1942 i Østre Toten) er førsteamanuensis ved Norges musikkhøgskole, kantor i Grønland kirke i Oslo, forfatter og komponist.
Antikorrupsjonfondet
Antikorrupsjonfondet (Фонд борьбы с коррупцией - Fond Borby s Korruptsiyey, fork. ФБК, FBK, bokstavelig Fond for bekjempelse av korrupsjon) er en russisk ideell organisasjon basert i Moskva etablert i 2011 av aktivist og politiker Aleksej Navalnyj. Fondets hovedmål er å undersøke og avdekke korrupsjonstilfeller blant høytstående russiske myndigheter. Den russiske regjeringen er anklaget for å slå tilbake med arrestasjoner mot fondets medlemmer flere ganger på grunn av deres undersøkelser av mulig korrupsjon.
Den Kongelige Militaire Højskole (Danmark)
Den Kongelige Militaire Højskole ble grunnlagt av Frederik VI 3. mai 1830. I november samme år ble de første studentene tatt opp.
Ved opprettelsen av Den Kongelige Militaire Højskole fikk Danmark sin første militærvitenskapelige offisersutdannelse. Høyskolen var en forløper for dagens Forsvarsakademiet.
De første årene holdt skolen til i Gjethuset i København, på stedet hvor Det Kongelige Teater ligger i dag.
Xingeina
Xingeina er en slekt av biller som tilhører familiegruppen bladbiller (Chrysomelidae). Det er kjent 4 arter.
Utseende
Artene har forkortede dekkvinger.
Levevis
Både larvene og de voksne (imago) er planteetere.
Utbredelse
Slekten er utbredt i Kina.
Grand Theft Auto: San Andreas
Grand Theft Auto: San Andreas (GTA:SA) er et amerikansk tredjepersonsactionspill i Grand Theft Auto-serien utviklet av Rockstar North og gitt ut på PlayStation 2 i 2004 (2007 i Japan) i tillegg til PC og Xbox i 2005, Apple Macintosh i 2011, iOS og Android i 2013
Spillet fikk aldersgrense 18 år ettersom at det inneholder henvisninger til narkotika, blodig og til tider meningsløs vold, og grovt språk.
Mange kjente musikere og skuespillere har også vært med for å legge stemmer til de ulike karakterene, på listen over de som har dubbet en eller flere karakterer er blant annet: Cher, Michael Douglas, Phil collins, Samuel L. Jackson og Joe Pesci.
San Andreas
San Andreas er et etnisk mikrokosmos med et høyt antall immigranter og innvandrere i hele USA. Ved å gå gjennom en av de tre største byene er modellert av Los Angeles, San Francisco og Las Vegas. Los Santos med sine kjendiser og mange ghettoer, San Fierro med sitt eklektiske kunstnersamfunn, og Las Venturas med sine glamorøse casinoer.
San Andreas har variert topografi. Fra den majestetiske Mount Chilliad i Whetstone, den tette skogen i Red County, den tørre ørkenen i Bone County og det naturskjønne vannet som omringer hele staten. San Andreas er ikke bare en hyllest til menneskeskapte infrastrukturer, men en gave fra Moder Natur som beviser hennes gavmildhet, kompleksitet og skala i denne fantastiske staten.
Historie
Spilleren følger Carl Johnson som kommer tilbake til hjembyen sin Los Santos etter 5 år i Liberty City. Ikke før han har kommet hjem blir han anklaget av korrupte politimenn for et mord han ikke har begått. Politiet stjeler pengene hans og etterlater han midt i området til en fiendtlig kriminell gjeng, Ballas. Da Carl kommer hjem til Grove Street, finner han venner og familie i oppløsning. Gjengen hans, Grove Street Families, har blitt oppdelt i flere mindre gjenger og erkefienden Ballas tar stadig større deler av området. Johnson bestemmer seg for å ta opp kampen med de to faktorene, Ballas og narkotika, som ødelegger det han har kjært.
Spillingen
Som allerede nevnt dekker den fiktive staten San Andreas et enormt område. Fra starten av er bare Los Santos åpnet opp, men senere i spillet kan man reise hvor man vil. Man kan kjøre helikopter over San Fierro, spille bort millioner av dollar i Las Venturas eller bare cruise rundt i gatene i Los Santos (Los Angeles). Spilleren kan også skyte på sivile mennesker, noe som har ført til at spillet har fått kritikk og bidratt til 18-årsgrensen. Man kan kjøpe skytevåpen, skuddsikker vest, granater og annet i våpenbutikken AmmuNation.
Som i de to forrige spillene i serien er det flere radiostasjoner som kan bli hørt når spilleren går inn i en bil eller setter seg på en motorsykkel. Spilleren har muligheten til å slå av radioen. Det er 11 stasjoner, hvor 10 av dem inneholder musikk. Hver av disse stasjonene inneholder hver sin sjanger med sanger fra forskjellige tidsperioder.
Radiostasjonene er som følger:
CSR 103.9 spiller new jack swing og swingbeat-sanger.
Master Sounds 98.3 spiller klassisk funk, soul og rare groove.
SF-UR spiller tekno og house.
Playback FM spiller rap-/hiphop-sanger fra det slutten av 80-tallet, hovedsakelig fra den amerikanske østkysten.
K-DST spiller klassisk rock.
Radio X spiller grunge og alternativ rock.
K-JHA West spiller dancehall of reggae.
Bounce FM spiller disco og funk fra 70- og 80-tallet.
K Rose spiller klassisk country.
WCTR er den eneste stasjonen som ikke spilmer musikk. Istedenfor inneholder den flere dokumentar show, nyhetssendinger og show der de som hører på kan ringe inn og snakke med radio-hosten.
Spilleren kan påvirke figurens utseende ved å trene, spise, skifte frisyrer, klær og annet. Spillerens spillestil påvirker også figurens personlighet. Tilnærmet alle bilene i spillet kan tilpasses etter smak og behag ved å besøke forskjellige verksteder, her kan man kjøpe nye felger, omlakkere bilen, installere NOS-tanker og lignende. Det finnes og et eget verksted i Los Santos kun for Lowrider-biler. CJ kan også kjøre fly, motorsykler, scooter, helikopter, og båter.
Gjenger
Mye av historien i GTA San Andreas er bygd opp av gjengkriminalitet.
Grove Street Families: Er Carl Johnsons egen gjeng og er ledet av hans bror Sean «Sweet» Johnson. Det er en afroamerikansk gjeng som kler seg i grønt og holder til i området rundt Grove Street. Blant de øverste gangsterne finner vi CJ' venner «Big Smoke» og «Ryder».